Αριθ. C 180/16 Επίσημη Εφημερίδα των Ευρωπαϊκών Κοινοτήτων 8. 7. 87 
Γνωμοδότηση γιο την πρόταση της Επιτροπής για τροποποίηση της οδηγίας 85/210/ΕΟΚ για την 
προσέγγιση των νομοθεσιών των κρατών μελών των σχετικών με την περιεκτικότητα της βενζίνης 
σε μόλυβδο (') 
(87/C 180/07) 
Στις 17 Μαρτίου 1987, το Συμβούλιο αποφάσισε, σύμφωνα με τις διατάξεις του άρθρου 198 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή να γνωμοδοτήσει για την ανωτέρω πρόταση οδηγίας. 
Το τμήμα βιομηχανίας, εμπορίου, βιοτεχνίας και υπηρεσιών στο οποίο ανατέθηκε η προετοιμασία 
των σχετικών εργασιών, υιοθέτησε τη γνωμοδότηση του στις 6 Μαΐου 1987, με βάση την έκθεση 
του εισηγητή κ. Poeton. 
Κατά τη 246η σύνοδο ολομέλειας της (συνεδρίαση της 13 Μαΐου 1987), η Οικονομική και 
Κοινωνική Επιτροπή υιοθέτησε με μεγάλη πλειοψηφία και δύο αποχές την ακόλουθη γνωμοδό­
τηση: 
Η ΟΚΕ επιδοκιμάζει την πρόταση της Επιτροπής με την 
επιφύλαξη των εξής παρατηρήσεων: 
1. Η μέγιστη επιτρεπόμενη περιεκτικότητα σε μόλυβδο 
στα καύσιμα κινητήρων είχε ρυθμισθεί σε κοινοτικό 
επίπεδο, για πρώτη φορά, το 1978 (οδηγία 78/611/ΕΟΚ) 
με στόχο την εξάλειψη των εμποδίων στις συναλλαγές τα 
οποία προέκυπταν, ενδεχομένως, από τις διάφορες νομοθε­
σίες των κρατών μελών στον τομέα αυτό. Η εν λόγω 
οδηγία τροποποιήθηκε το 1985 με την οδηγία 85/210/ΕΟΚ 
η οποία αποσκοπούσε στην εισαγωγή της βενζίνης χωρίς 
μόλυβδο και στην βαθμιαία κατάργηση των καυσίμων που 
περιέχουν μόλυβδο. Η παρούσα πρόταση της Επιτροπής 
ως σκοπό έχει να παραχωρήσει στα κράτη μέλη το 
δικαίωμα να απαγορεύσουν τη διανομή απλής βενζίνης με 
μόλυβδο στις εθνικές αγορές τους. Η ΟΚΕ τονίζει ωστόσο 
ότι θα πρέπει να καταβληθεί κάθε δυνατή προσπάθεια που 
θα συνέβαλε στην επιτυχία της πρότασης αυτής. Διότι, 
μια απλή αλλαγή από απλή βενζίνη με μόλυβδο σε βενζίνη 
με υψηλό αριθμό οκτανίων επίσης με μόλυβδο δεν θα είχε 
ως αποτέλεσμα μείωση του μολύβδου στο περιβάλλον 
σύμφωνα με τους στόχους που θέτει η πρόταση. 
2. Η ΟΚΕ στη γνωμοδότηση της για την οδηγία 
85/210/ΕΟΚ(2) είχε προτείνει την ορθολογική οργάνωση 
και επίσπευση του προγράμματος για την εισαγωγή καυσί­
μων χωρίς μόλυβδο σε συνάρτηση με τις οικονομικές 
και τεχνολογικές δυνατότητες. Κατά συνέπεια, η ΟΚΕ 
επιδοκιμάζει απόλυτα τη νέα πρωτοβουλία της Επιτροπής 
η οποία συμφωνεί πλήρως με την εν λόγω γνωμοδότηση. 
3. Η ΟΚΕ αντιλαμβάνεται ότι η απαγόρευση από τα 
κράτη μέλη της πώλησης απλής βενζίνης με μόλυβδο 
αποτελεί, τυπικά, εμπόδιο στις συναλλαγές. Εντούτοις, η 
ΟΚΕ πιστεύει ότι η παρούσα πρόταση δικαιολογείται για 
λόγους κυρίως προστασίας του περιβάλλοντος και της ην 
δημόσιας υγείας και επειδή ευνοεί την ταχύτερη καθιέ­
ρωση της αμόλυβδης βενζίνης στην Κοινότητα. Η θεωρη­
τική, μάλλον, σημασία των περιορισμών αυτών δεν αποτε­
λεί βέβαια ήσσονος σημασίας λόγο για την ανωτέρω 
απαγόρευση. Στην πραγματικότητα, η απλή βενζίνη πωλε­
ίται σε σημαντικές ποσότητες σε λίγα μόνο κράτη μέλη 
(Ομοσπονδιακή Δημοκρατία της Γερμανίας, Δανία, 
Ελλάδα, Κάτω Χώρες) και σε ορισμένες από τις παραπάνω 
χώρες (Δανία, Κάτω Χώρες) η απλή βενζίνη με μόλυβδο 
(') ΕΕ αριθ. C 90 της 4. 4. 1987, σ. 3. 
(2) ΕΕ αριθ. C 25 της 28. 1. 1985, σ. 46. έχει εξαφανισθεί ουσιαστικά από την αγορά λόγω της 
διαφοροποίησης της φορολογίας. 
4. Πάντως, η ΟΚΕ καλεί το Συμβούλιο να ζητήσει από 
τα κράτη μέλη να προχωρήσουν σε απομάκρυνση της 
απλής βενζίνης με μόλυβδο από τις εθνικές αγορές τους 
σε στενή διαβούλευση με τα ενδιαφερόμενα μέρη και 
κυρίως με την πετρελαϊκή βιομηχανία ώστε να γίνει δυνα­
τός ο βιομηχανικός προγραμματισμός σε συνδυασμό με 
το επείγον αυτό μέτρο. 
5. Η ΟΚΕ είναι της γνώμης ότι οι εθνικοί περιορισμοί 
όσον αφορά την πώληση απλής βενζίνης με μόλυβδο 
που συνεπάγεται η παρούσα πρόταση θα δημιουργούσαν 
ενδεχομένως προβλήματα προκειμένου για την πραγματο­
ποίηση της εσωτερικής αγοράς μέχρι το 1993. Πάντως, 
πρέπει να αναμένεται ότι μέχρι το 1993 οι δυνάμεις της 
αγοράς και οι περιορισμοί που θα έχουν εφαρμοσθεί μέχρι 
τότε θα έχουν πιθανότατα εκμηδενίσει τη ζήτηση για απλή 
βενζίνη με μόλυβδο. 
6. Η ΟΚΕ σημειώνει με ικανοποίηση ότι η Επιτροπή 
θα έχει εξετάσει τις συνέπειες που έχει η πρόταση της 
όσον αφορά τις μικρομεσαίες επιχειρήσεις. Η ΟΚΕ συμ­
φωνεί με την Επιτροπή ότι η πρόταση θα έχει, πράγματι, 
ευνοϊκές συνέπειες για τον τομέα διανομής βενζίνης γιατί 
προσφέρει τη δυνατότητα μείωσης των αντλιών και 
συστημάτων δεξαμενών από τέσσερις σε τρεις (βενζίνη με 
υψηλό αριθμό οκτανίων χωρίς μόλυβδο και με μόλυβδο, 
απλή χωρίς μόλυβδο), στις χώρες στις οποίες υπάρχει 
ζήτηση για απλή βενζίνη. 
7. Η ΟΚΕ συμφωνεί επίσης με τη διαβεβαίωση της 
Επιτροπής ότι ορισμένοι αυτοκινητιστές θα αντιμετω­
πίσουν ελαφρώς αυξημένες δαπάνες οι οποίες όμως, κατά 
τη γνώμη τους, δικαιολογούνται ως άμεση συνέπεια της 
προσπάθειας για μια άξια λόγου μείωση της ατμοσφαιρι­
κής ρύπανσης. Σημαντικό ποσοστό αυτοκινήτων που 
κινούνται με απλή βενζίνη μπορούν να κινηθούν με απλή 
βενζίνη χωρίς μόλυβδο, η οποία — σε ορισμένες χώρες 
τουλάχιστο — είναι φθηνότερη από την απλή βενζίνη 
με μόλυβδο λόγω φορολογικών κινήτρων. Σχετικά με το 
σημείο αυτό, η ΟΚΕ επιθυμεί να υπενθυμίσει ότι το 1984 
είχε συμφωνήσει με την ιδέα του άρθρου 13, παράγραφος 
2, της οδηγίας 85/120/ΕΟΚ το οποίο όριζε ότι τα κράτη 
μέλη θα έπρεπε να παράσχουν φορολογικά κίνητρα υπέρ 
της βενζίνης χωρίς μόλυβδο. 
8. Επιπλέον, η ΟΚΕ είναι της γνώμης ότι η Κοινότητα, 
οι κυβερνήσεις των κρατών μελών και οι ενδιαφερόμενες 
βιομηχανίες οφείλουν να λάβουν μέτρα για τη σωστή 
8. 7. 87 Επίσημη Εφημερίδα των Ευρωπαϊκών Κοινοτήτων Αριθ. C 180/17 
πληροφόρηση των αυτοκινητιστών σχετικά με τη δυνατό­
τητα των οχημάτων τους να καίουν αμόλυβδη βενζίνη. 
Επίσης θα πρέπει, με την κατάλληλη πληροφόρηση, να 
επισημανθούν στους καταναλωτές οι συνέπειες που συνε­
πάγεται η απαγόρευση της χρησιμοποίησης βενζίνης με 
μόλυβδο σε μικρές μηχανές. 
9. Σ'αυτά τα πλαίσια, η ΟΚΕ επαναλαμβάνει την πρό­
ταση του όπως, η βενζίνη χωρίς μόλυβδο καταστεί πραγ­
ματικά διαθέσιμη σε κοινοτικό επίπεδο πριν το 1989, όπως 
επιτάσσει η οδηγία 85/210/ΕΟΚ, ιδιαίτερα επειδή υπάρχει 
μια σταθερή αύξηση του αριθμού των οχημάτων που κι­
νούνται με βενζίνη χωρίς μόλυβδο (αυτά που είναι εξοπλισμένα με καταλυτικούς μετατροπείς) τα οποία 
πωλούνται στην Κοινότητα και, επίσης, επειδή η Επι­
τροπή έχει υποβάλει πρόταση σχετικά με την εφαρμογή 
νέων κοινοτικών προτύπων εκπομπών για οχήματα άνω 
των 2 000 κυβικών εκατοστών, μέχρι τον Οκτώβριο 1988, 
η οποία συνεπάγεται τη χρήση καταλυτικών μετατροπέων 
από την ημερομηνία αυτή. 
10. Η ΟΚΕ, τέλος, θα ήθελε να επαναλάβει πόσο είναι 
ευκταία η πλήρης εξάλειψη του μολύβδου από τη βενζίνη. 
Βρυξέλλες, 13 Μαΐου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
Γνωμοδότηση για την πρόταση απόφασης του Συμβουλίου για τη θέση σε προσωρινή εφαρμογή 
μεταξύ της Κοινότητας και της Ελβετίας των διατάξεων των τμημάτων II και III της συμφωνίας 
σχετικά με τις έκτακτες διεθνείς γραμμές μεταφοράς επιβατών με πούλμαν και λεωφορεία (ASOR) 
(87/C 180/08) 
Στις 14 Απριλίου 1987 το Συμβούλιο αποφάσισε, σύμφωνα με τις διατάξεις του άρθρου 75 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή να γνωμοδοτήσει για την ανωτέρω πρόταση. 
Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών 
εργασιών, υιοθέτησε τη γνωμοδότηση του στις 8 Μαΐου 1987, βάσει της εισηγητικής έκθεσης 
του κ. Bleser. 
Κατά τη 246η σύνοδο ολομέλειας της (συνεδρίαση της 13ης Μαΐου 1987) η ΟΚΕ υιοθέτησε κατά 
πλειοψηφία με μία αποχή την ακόλουθη γνωμοδότηση: 
1. Η ΟΚΕ επιδοκιμάζει την πρόταση της Επιτροπής 
σύμφωνα με την οποία θα πρέπει να τεθούν σε εφαρμογή 
μαζί με την Ελβετία, πριν από την προβλεπόμενη ημερο­
μηνία, οι διατάξεις των τμημάτων II και III της ASOR 
ύστερα από την αίτηση που υπέβαλε η χώρα αυτή. 
2. Η ΟΚΕ συμμερίζεται τη γνώμη της Επιτροπής ότι η 
εφαρμογή κατά 4 μήνες ενωρίτερα των εν λόγω διατάξεων μπορεί να δικαιολογηθεί ιδίως από τις πρακτικές και οικο­
νομικές δυσχέρειες που θα παρουσίαζε η έναρξη εφαρμο­
γής τους, την 1η Αυγούστου, δηλαδή ακριβώς στην αιχμή 
της τουριστικής περιόδου. 
3. Η ΟΚΕ εντούτοις, επειδή η νέα ημερομηνία που 
προτείνεται, δηλαδή η 1η Απριλίου 1987, δεν είναι δυνατό 
να επιλεγεί, το τμήμα προτείνει την 1η Ιουνίου 1987 ως 
ημερομηνία εφαρμογής, ώστε να δυνηθεί το Συμβούλιο να 
λάβει την απόφαση του, αφού ζητήσει τη γνώμη της ΟΚΕ 
και του Ευρωπαϊκού Κοινοβουλίου. 
Βρυξέλλες, 13 Μαΐου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT